AIŠKINAMASIS RAŠTAS

Dėl Molėtų rajono savivaldybės tarybos 2023 m. vasario 2 d. sprendimo Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“ pakeitimo

1. **Parengto tarybos sprendimo projekto tikslai ir uždaviniai:**

Sprendimo projekto tikslas – papildyti Molėtų rajono savivaldybės strateginio veiklos plano 2023–2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“ (toliau -SVP), programas naujomis priemonėmis.

Sprendimo projektas parengtas dėl Savivaldybės administracijos skyrių pateikto siūlymo SVP 01, 02 ir 04 programaspapildytinaujomis priemonėmis Nr. 01.2.3.2.6, Nr. 02.1.6.2.16, Nr. 04.1.2.2.6, Nr. 04.1.2.2.7. SVP korekcijos, įtraukiant naujas priemones atliekamos dėl:

- priemonė Nr. 01.2.3.2. „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą Molėtų rajone“ įtraukiama Molėtų rajono savivaldybei gavus VšĮ „Inovacijų agentūra“ pasiūlymą dalyvauti projekte „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ partnerio teisėmis, prisidedant prie projekto įgyvendinimo nuosavu įnašu. Planuojama nuosavo įnašo dalis – 4,0 tūkst. Eur į metus. Projektas planuojamas įgyvendinti 2024-2025 metais.

- priemonė Nr. 02.1.6.2.16 „Funkcinės zonos formavimas ir strategijos rengimas“ įtraukiama siekiant parengti Funkcinių zonų strategiją bei siekti gauti finansavimą strategijos įgyvendinimui pagal Regioninę pažangos priemonę 01-004-07-01-01(RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“, patvirtintą Lietuvos Respublikos vidaus reikalų ministro 2023 m. balandžio 4 d. įsakymu Nr.1V-188 „Dėl Regioninės pažangos priemonės 01-004-07-01-01(RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“. Planuojamai priemonei įgyvendinti funkcinių zonų strategijos parengimui reikalingos savivaldybės lėšos iki 10,0 tūkst. Eur.

- priemonės Nr. 04.1.2.2.6 „Sveikatos centro sudėtyje teikiamų sveikatos priežiūros paslaugų infrastruktūros modernizavimas“ ir Nr. 04.1.2.2.7 „Mobilios komandos aprūpinimas Molėtų rajone“ įtraukiamos dėl rengiamų projektų įgyvendinimo planų pagal 2022-2030 metų sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašą Nr. 19, patvirtintą 2023 m. spalio 4 d. Lietuvos Respublikos sveikatos apsaugos ministro įsakymu Nr. V-1052 „Dėl Lietuvos Respublikos sveikatos apsaugos ministro 2022 m. gegužės 20 d. įsakymo Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“. Planuojamos priemonės bus įgyvendinamos iš ES struktūrinių fondų lėšų. Planuojamas biudžetas – 1032,0 tūkst. Eur.

1. **Siūlomos teisinio reguliavimo nuostatos:**

Teisinio reguliavimo nuostatos nenustatomos.

1. **Laukiami rezultatai:**

Sudarytos sąlygos, kurios yra būtinos rengiant ir įgyvendinant ES finansuojamus projektus.

**Lėšų poreikis ir jų šaltiniai:**

Sprendimui įgyvendinti 2024 metais didinama finansavimo apimtis 14,0 tūkst. Eur iš savivaldybės biudžeto lėšų ir 474 tūkst. Eur iš ES struktūrinių fondų lėšų ir 2025 metais didinama finansavimo apimtis 4,0 tūkst. Eur iš savivaldybės biudžeto lėšų ir 558,0 tūkst. Eur iš ES struktūrinių fondų lėšų.

1. **Kiti sprendimui priimti reikalingi pagrindimai, skaičiavimai ar paaiškinimai.**

PRIDEDAMA:

* + - 1. Molėtų rajono savivaldybės strateginio veiklos plano 2023–2025 metams 1 priedo „Molėtų rajono savivaldybės strateginio veiklos plano 2023–2025 metų programų tikslų, uždavinių, priemonių, priemonių išlaidų ir produkto kriterijų suvestinės“ keičiamų programų lyginamasis variantas, 3 lapai
      2. Molėtų rajono savivaldybės strateginio veiklos plano 2023–2025 metams 1 priedo „Molėtų rajono savivaldybės strateginio veiklos plano 2023–2025 metų programų tikslų, uždavinių, priemonių, priemonių išlaidų ir produkto kriterijų suvestinės“ lyginamasis variantas (excel dokumentas).